גרטה גרוויג

גרטה סלסט גרוויג (באנגלית: Greta Celeste Gerwig; נולדה ב-4 באוגוסט 1983) היא שחקנית, תסריטאית ובמאית קולנוע אמריקאית. הייתה מועמדת פרס גלובוס הזהב לשנת 2014 על משחקה בסרט "פרנסס הא" ומועמדת לשלושה פרסי אוסקר על בימוי ותסריטאות הסרט "ליידי בירד" ועל התסריט בסרט "נשים קטנות".

 ביוגרפיה 
גרוויג נולדה וגדלה בסקרמנטו שבארצות הברית, למשפחה נוצרית-אוניטריאנית. בתם של האחות-המיילדת כריסטין ושל הבנקאי גורדון גרוויג. התחנכה גם בבית ספר קתולי לבנות-בלבד.    

היא בוגרת תואר ראשון בפילוסופיה ובספרות אנגלית מקולג' ברנארד של אוניברסיטת קולומביה שבניו יורק.

  חיים אישיים  

גרוויג מתגוררת בברוקלין שבניו יורק עם הקולנוען האמריקאי-יהודי נואה באומבך, עמו היא בזוגיות מאז 2011. לזוג 2 ילדים שנולדו במרץ 2019 ובפברואר 2023.

 קריירה 
הופעותיה הראשונות היו עוד כסטודנטית, בסרטים העצמאיים של במאי סרטי הממבלקור ג'ו סוואנברג, "LOL" ו"חנה עולה במדרגות", אשר גרוויג השתתפה בכתיבת התסריט שלו. ב-2008 יצרה לראשונה סרט עצמאי ביחד עם סוואנברג, בשם "לילות וסופי שבוע"; השניים כיכבו בתפקידים הראשיים בסרט שגם כתבו. עוד באותה שנה, הופיעה סרט האימה העצמאי "ראש שקית נייר" של האחים ג'יי ומארק דופלאס, האחרון הופיעה לצדה ל"חנה עולה במדרגות".

ב-2009 הופיעה בסרט האימה "בית השטן", שהיה סרטה הראשון מחוץ לז'אנר סרטי האינדי.

ב-2010 זכתה גרוויג להכרה בעקבות הופעתה לצידו של בן סטילר בדרמה הקומית "גרינברג". הופעתה זכתה לביקורות טובות והיא קיבלה מועמדות לפרס אינדפנדנט ספיריט, בקטגוריית השחקנית הטובה ביותר בתפקיד ראשי.

ב-2011 הופיעה בקומדיות "קשר לא מחייב" בתור פטריס, חברתה הטובה של ד"ר אמה קורצמן (נטלי פורטמן); ובסרט "ארתור", בתור נעמי קווין, מדריכת הסיור של הפלייבוי ארתור באץ' (ראסל בראנד).

בשנת 2012 כיכבה בתפקיד הראשי בסרט הדרמה-קומי שצולם כולו בשחור-לבן "פרנסס הא" שביים וכתב נואה באומבך ואף גרוויג נטלה חלק בכתיבת התסריט שלו. היא קיבלה מועמדות לפרס גלובוס הזהב לשחקנית הטובה ביותר - סרט קומדיה או מוזיקלי.  

בשנת 2015 כיכבה בקומדיה הרומנטית "הרומן של מגי" כאשר גילמה את דמותה של מגי, צעירה ניו-יורקית שמחליטה להביא ילד לעולם עם או בלי מערכת יחסים. באותה שנה שיתפה פעולה פעם נוספת עם נואה באומבך, כשותפה לתסריט וכשחקנית ב"גברת אמריקה".  

בשנת 2016 שיחקה בסרט הדרמה הביוגרפי "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן. בהמשך השנה שיחקה בדרמה הקומית של הבמאי מייק מיילס, "נשות המאה ה-20", לצד אנט בנינג ואל פנינג.

היא כתבה וביימה את הסרט "ליידי בירד" שיצא לאקרנים ב-2017. הסרט זכה בפרס גלובוס הזהב לסרט הטוב ביותר - קומדיה או מוזיקלי והועמד למספר פרסי אוסקר, בין השאר בקטגוריות הסרט הטוב ביותר והבמאית הטובה ביותר. גרוויג היא האישה החמישית בהיסטוריה שהייתה מועמדת לפרס הבמאית הטובה ביותר.

בשנת 2018 דיבבה את דמותה של טרייסי ווקר בסרט "אי הכלבים" של וס אנדרסון.

בשנת 2019 יצא לאקרנים סרטה "נשים קטנות", העיבוד הקולנועי של גרוויג לרומן בעל אותו השם, אותו היא ביימה וכתבה עבורו את התסריט. הסרט הועמד אף הוא למספר פרסי אוסקר, ביניהם בקטגוריית הסרט הטוב ביותר ובקטגוריית התסריט המעובד, מועמדות שניתנה לגרוויג עצמה כתסריטאית הסרט.

בנובמבר 2021 הוכרז שתכתוב את התסריט לסרט "שלגיה", המשמש כעיבוד לייב-אקשן לסרט "שלגיה ושבעת הגמדים" של אולפני ההנפשה של וולט דיסני. סרט זה יצא לאקרנים ב-2025.

ביולי 2023 יצא לאקרנים הסרט "ברבי" אותו ביימה, ושאת התסריט שלו כתבה ביחד עם בעלה דאז נואה באומבך.

פילמוגרפיה

 קולנוע 
שנהסרטתפקידהערות2006LOLגרטה2007Hannah Takes the Stairsהאנהגם תסריטאית2008ראש שקית ניירמישלYeastג'ןלילות וסופי שבועמאטיגם במאית, מפיקה ותסריטאיתI Thought You Finally Completely Lost Itגרטה2009You Wont Miss Meברידג'טThe House of the Devilמייגן2010גרינברג פלורנס מארArt HouseנורהNorthern Comfortקסנדרהגם תסריטאית2011The Dish & the Spoonרוזקשר לא מחייבפטריסעלמות במצוקהויולט וויסטרארתורנעמי קווין2012לולה ורסוסלולהלרומא באהבהסאליפרנסס האפרנסיס הולאדייגם תסריטאית2014Eden ג'וליהמפלהפיגין מייק סטפלפורד2015גברת אמריקהברוק קרדינאסגם תסריטאית ומפיקההרומן של מגימגי הארדין2016ווינר דוגדון ווינרג'קיננסי טוקרמןנשות המאה ה-20 (אנ')אביגיל פורטר2017ליידי בירדבמאית ותסריטאיתסיפורי מאירוביץ'ויקטוריהדיבוב2018אי הכלביםטרייסי ווקרדיבוב2019נשים קטנותבמאית ותסריטאית2022רעש לבןבבטה גלאדני2023ברביבמאית ותסריטאית2025שלגיהתסריטאיתJay Kelly2026אחיינו של הקוסםבמאית ותסריטאית

 טלוויזיה 
שנהסדרהתפקידהערות2009A NY Thingתמרהסרט טלוויזיה צרפתי של ערוץ Arte2015-2011China, ILפוני מרקסדיבוב; 21 פרקים2015פורטלנדיהבת יםפרק: "Doug Becomes a Feminist"2016מינדישרה ברנהאם2 פרקים2017סאטרדיי נייט לייבמיס ריינולדספרק: "Saoirse Ronan/U2"; ללא קרדיט2021הרוח ומולי מגיעצמהדיבוב; פרק: "הידד למוליווד!"

פרסים ומועמדויות
שנהפרסקטגוריהפרויקטתוצאהמקור2010פרס גות'הםשחקן פורץ דרךגרינברג2011פרס אינדפנדנט ספיריטהשחקנית הראשית הטובה ביותר2014פרס גלובוס הזהבהשחקנית הטובה ביותר - סרט קומדיה או מוזיקליפרנסס האפרס איגוד מבקרי הקולנוע האמריקאיהשחקנית הטובה ביותר בסרט קומדיה2016פרס איגוד מבקרי הקולנוע האמריקאישחקנית המשנה הטובה ביותרנשות המאה ה-202017פרס גות'הםבמאי פורץ דרךליידי בירדהתסריט הטוב ביותראיגוד מבקרי הקולנוע של לוס אנג'לספרס הדור החדש2018פרס האקדמיה האוסטרלית הבינלאומי לאמנויות הקולנוע והטלוויזיההבימוי הטוב ביותרליידי בירדהתסריט הטוב ביותראיגוד המבקרים האמריקניהבמאי הטוב ביותרהתסריט הטוב ביותרפרס גלובוס הזהבהתסריט הטוב ביותרפרס איגוד מבקרי הקולנוע האמריקאיהבמאי הטוב ביותרהתסריט המקורי הטוב ביותרפרס גילדת הכותבים של אמריקההתסריט המקורי הטוב ביותרפרס סטלייטפרס המחברהבמאי הטוב ביותרליידי בירדהתסריט המקורי הטוב ביותרפרס האקדמיה הבריטית לקולנועהתסריט המקורי הטוב ביותרפרס אינדפנדנט ספיריטהתסריט הטוב ביותרפרס אוסקרהבמאי הטוב ביותרהתסריט המקורי הטוב ביותר2020פרס איגוד מבקרי הקולנוע האמריקאיהבמאי הטוב ביותרנשים קטנותהתסריט המעובד הטוב ביותרפרס גילדת הכותבים של אמריקההתסריט המעובד הטוב ביותרפרס האקדמיה הבריטית לקולנועהתסריט המעובד הטוב ביותרפרס אוסקרהתסריט המעובד הטוב ביותר2024פרס גלובוס הזהבהבמאי הטוב ביותרברביהתסריט הטוב ביותר (עם נואה באומבך)פרס איגוד מבקרי הקולנוע האמריקאיהבמאי הטוב ביותרהתסריט המקורי הטוב ביותר (עם נואה באומבך)פרס סאטורןבימוי הסרט הטוב ביותרכתיבת הסרט הטוב ביותר (עם נואה באומבך)פרס האקדמיה האוסטרלית הבינלאומי לאמנויות הקולנוע והטלוויזיההבימוי הטוב ביותרהתסריט הטוב ביותר (עם נואה באומבך)פרס האקדמיה הבריטית לקולנועהתסריט המקורי הטוב ביותר (עם נואה באומבך)פרס סטלייטהבמאי הטוב ביותרהתסריט המקורי הטוב ביותר (עם נואה באומבך)פרס אוסקרהתסריט המעובד הטוב ביותר (עם נואה באומבך)פרס גילדת הכותבים של אמריקההתסריט המקורי הטוב ביותר (עם נואה באומבך)

קישורים חיצוניים

 דנה קסלר, שחקנית האינדי הלא מוכרת שהפכה לבחורה הכי מגניבה באמריקה, באתר מעריב השבוע, 3 בפברואר 2015


 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:במאיות קולנוע אמריקאיות
קטגוריה:תסריטאיות קולנוע אמריקאיות
קטגוריה:בוגרות ברנרד קולג'
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1983
קטגוריה:אמריקאים שנולדו ב-1983